— 134 — 



crains bien que mon absence de Provence ne 

 soit cause qu'il en manque quelqu'une que nous 

 aurions possible recouvré : maisj'ay tant recom- 

 mandé cest affaire à mon frère, que je m'asseure 

 que nous en aurons la plus grande partie. Je lui 

 ay escrit de me les envoyer icy, afm que je les 

 vous puisse faire tenir par les libraires qui s'en 

 iront à Francfort ceste foire de Pasques. Je les 

 attends au premier jour. Et vous remercie par 

 advance de tout mon cœur, du livre qu'il vous 

 plait me promettre de voz Exotiques en grand 

 papier, lequel attendant, je n'ay pas laissé d'en 

 achepter icy un des communs pour m'y entretenir, 

 comme j'ay fait fort souvent, et avec beaucoup de 

 contentement. Mais à vous dire la vérité, j'ay esté 

 bien estonné devoir que voz mariniers Hollandois 

 qui vont si librement par toutes les Indes, se 

 soyent si mal acquittez de leur devoir envers vous, 

 et qu'ils ne vous ayent apporté plus grand nombre 

 de curiositez, et notamment qu'ils n'ayent esté 

 plus soigneux de vous apporter non seulement 

 les semences ou fruicts, mais les branches mesmes 

 de la pluspart des plantes où ils se cueillent. Je 

 croyois que les nostres ne nous sceussent rien 

 ajDporter qui ne vous fust commun : et c'est au 

 contraire. Car je vois bien maintenant que je vous 

 eusse peu envoyer tout plein de brouilleries que 

 vous eussiez peut estreveu volontiers. Entr'autres 

 choses pour ceste petite Noix qui est peinte au 

 livre 2, chap. 26 num° 2 j'ay un gros bouquet en 

 forme d'espi pailleux et espineux, où il y a cinq 

 ou six de cez Noixsettes lesquelles je n'eusse 

 jamais creu devoir croistre en ceste sorte ; veu 



